มหกรรมSMEs เสริมสร้างอาชีพ
เมื่อวันที่ 16 พ.ย. นางปราณี ด่านชัยวิโรจน์ กก.อก. อยุธยาซิตี้พาร์ค เปิดเผยว่า ศูนย์การค้า อยุธยาซิตี้พาร์ค ร่วมกับบริษัท ทัศนามาร์เก็ตติ้ง จำกัด ผู้ผลิต นิตยสาร SMEs สร้างอาชีพ และสมาคมผู้ประกอบการธุรกิจขนาดกลางและขนาดย่อมไทย จัดงานมหกรรม SMEs สร้างอาชีพ ระหว่าง 26-29 พ.ย. ที่ The Hall Convention ชั้น 2 ศูนย์การค้า อยุธยาซิตี้พาร์ค จ.พระนครศรีอยุธยา รวมพื้นที่กว่า 2,000 ตารางเมตร โดยมีวัตถุประสงค์เพื่อเป็นเวทีกลางในการขยายตลาด และเพิ่มศักยภาพให้กับกลุ่มผู้ประกอบการ SMEs และเพื่อกระตุ้นให้เกิดการลงทุน จุดประกายความคิด และเป็นไอเดียให้กับผู้ที่สนใจลงทุนประกอบกิจการธุรกิจแรงบันดาลใจในการสร้างธุรกิจของตัวเองจนส่งผลให้เกิดผู้ประกอบธุรกิจ SMEs รายใหม่ๆขึ้น คาดว่ามีผู้เข้าชมงานไม่น้อยกว่า 100,000 คนมีเงินสะพัดในงานไม่ต่ำกว่า 50 ล้านบาท,ภายในงานมีแฟรนไชส์คุณภาพ และธุรกิจน่าลงทุน เข้าร่วมมากกว่า 100 ธุรกิจ และมีบูธของเหล่าดารา-นักแสดงที่มีธุรกิจของตนเองเข้าร่วมกว่า 10 ธุรกิจ อีกทั้งยังมีกิจกรรมต่างๆที่น่าสนใจ อาทิ กิจกรรมแจกอาชีพฟรีทุกวัน สำหรับ,ผู้ที่ลงทะเบียนเข้าร่วมงาน กิจกรรม Work shop สร้างอาชีพ 4 ธุรกิจยอดนิยม-กิจกรรมเสวนาอาชีพ จากนักธุรกิจชื่อดังที่ประสบความสำเร็จหลากหลายสาขา-กิจกรรมนาทีทอง แจกรางวัล หรือช่วงมอบโปรโมชั่นส่วนลดธุรกิจสูงสุดถึง 80 เปอร์เซ็นต์-ฟรี ตรวจดวงชะตาอาชีพที่ไม่ขัดกับดวงธุรกิจ-ฟรี คำแนะนำการเริ่มต้นธุรกิจอย่างถูกต้อง และปลอดภัย.
เมื่อวันที่ 16 พ.ย. นางปราณี ด่านชัยวิโรจน์ กก.อก. อยุธยาซิตี้พาร์ค เปิดเผยว่า ศูนย์การค้า อยุธยาซิตี้พาร์ค ร่วมกับบริษัท ทัศนามาร์เก็ตติ้ง จำกัด ผู้ผลิตนิตยสาร SMEs สร้างอาชีพ และสมาคมผู้ประกอบการธุรกิจขนาดกลางและขนาดย่อมไทย
มหกรรม SMEs สร้างอาชีพ,ปราณี ด่านชัยวิโรจน์,อยุธยาซิตี้พาร์ค,พระนครศรีอยุธยา,ธุรกิจ SMEs,ข่าว,ทีมข่าวภูมิภาค,ไทยรัฐฉบับพิมพ์